Hol jár az eszed? Az integetőerkélyen vagy a szopórolleren?
Július 12-ig várják az ARC idei pályamunkáit.
„Neked hol jár az eszed? A felső tízezer vagy az alsó tízmillió között? Az integetőerkélyen vagy a szopórolleren? A megtapsolt teljesítmények vagy az eltapsolt milliárdok között? A honosított bevándorló gazdagok vagy a hontalan migráns gyerekek között?” – olvasható a kiírásban.

„Azon jár, hogy hogyan lehetne másokkal együtt a világ legjobb hazáját összehozni, vagy azon, hogy egyetlenegy épeszű gondolat se születhessen meg ezen a vidéken?”

A nem titkoltan most is provokatív pályázati kiírás azt sejteti, hogy – bár a kiírók az értelmezésben teljes szabadságot adnak a pályázóknak – idén is erősen meghatározzák a társadalomkritikus pályaművek az ARC kínálatát. (A tavalyi tárlat finanszírozási nehézségeiről itt írtunk.)

A normál verseny mellett az Energiaklub „Sugárveszély vagy tavaszi szél?” címmel Paks II visszásságát bemutató műveket vár, de lesz idén is civil pályázat.

Bővebb információk itt és itt.
ARC kiállítás